Myće Ćišinskeho zdobom namołwa, „zamóžnosće dale wuwiwać“
Budyšin (SN/bn). „Je mi wulka česć a wjeselo, dźensa Myto Ćišinskeho a spěchowanske Myto Ćišinskeho přepodać směć. Lawreaća su k tomu přinošowali, jónkrótnosć bikulturneje a binacionalneje Łužicy wobchować a rozšěrić, štož njeje jenož na dobro Serbow, ale nas wšěch!“ To rjekny sakska statna ministerka za wědomosć, kulturu a turizm Barbara Klepsch (CDU) předwčerawšim na žurli Budyskeho Serbskeho muzeja, hdźež bu „najwuznamniše wuznamjenjenje Serbow“ Trudli a Janej Malinkec kaž tež Jadwize a Fabianej Kaulfürstec spožčene.
Budyšin (SN/JaW). Město Budyšin měło wo tym rozmyslować, postajić Jurjej Brězanej pomnik. To namjetuje předsyda Domowiny Dawid Statnik w aktualnej zjawnej debaće nastupajo znowanatwar Bismarckoweho pomnika na Čornoboze. Swój namjet je Statnik w lisće Budyskemu wyšemu měšćanosće Alexanderej Ahrensej (SPD) sposrědkował, potwjerdźejo jón tak, zo je Jurij Brězan „najwuznamniši serbski spisowaćel nowšeho časa a je w sprjewinym měsće bydlił“, kaž ze zarjada Domowiny rěka.
Wosebita wustajeńca „5 x Němska po cyłym swěće“ pokazuje wšědny dźeń potomnikow něhdy z Němskeje wupućowanych, tworjacych w nowej domiznje dźensa mjeńšiny na cyłkownje pjeć kontinentach. Zhromadnu přehladku Goethoweho instituta a Serbskeho muzeja Budyšin su wčera tudy wotewrěli.
Z wulkej stysknosću čakachu wolejbulisća Viktorije Worklecy po dołhej korona-přestawce na spočatk noweje hrajneje doby w sakskej klasy. Tydźenja bě skónčnje tak daloko. Ale kajka to frustracija. Z poprawom wulkeho kadra Worklečanow dyrbješe šěsć hrajerjow zranjenja abo priwatnych přičin dla wotprajić. Tak zwostaštaj runje jedna šestka a libero. Dypkowu partiju cofnyć njebě žana opcija. Bohudźak ma sportowe towarstwo Worklecy sylnu skupinu talentowanych młodostnych. Tak čitachmy na hrajnym protokolu trójce mjeno Bobka (Ławrjenc, Jakub a Beno).Za Viktoriju Worklecy hrajachu: Jakub Bobka, Ławrjenc Bobka, Marko Brězan, Ludwig Eckert, Maks Jurack, Marcel Rjelka, Józef Šnajder, Daniel Wałda a Šćěpan Wjeńka; poradźowar mustwa Mato Eckert.SSV Drježdźany II – Viktoria Worklecy 1:3 (23:25, 25:17, 8:25, 26:28)
Kurs prěnjeje pomocy w nuzowym połoženju w serbskej rěči su sobotu w Budyšinje přewjedli. Poskićiła bě tele wažne dalekubłanje sanitetna šula Mudrack w swojich rumnosćach na Póstowym naměsće. Informacije sposrědkowa zajimcam Frank Wowčer z Radworja, mjez druhim serbskej gymnaziastce 9. lětnika Mili Dźisławkec z Dobrošic. Foto: SN/Hanka Šěnec
Kermušne wjesela knježachu minjeny kónc tydźenja w Pančicach-Kukowje. Tam běchu Gruhlec hermankarjo karusel kaž tež budki za losowanje, třělenje a za słódkosće natwarili. Předewšěm swójby z dźěćimi so sobotu a njedźelu na klóšterskim dworje zabawjachu. Mila a Klara Ješkec (wotlěwa) stej swoje zbožo při losowanju pospytałoj. Foto: Feliks Haza
Měrko Šołta z Budyšina so słowa jima a skedźbnja na pomjenowanje: SN nałožuja a zaměšeja wospjet pomjenowanja nastupajo cyrkej swj. Pětra w Budyšinje (hlej Předźenak z 8. oktobra, str. 1 a SN z 11. oktobra, str. 4). Zo rěkamy jako katolikojo Pětrowej cyrkwi w Budyšinje „tachantska“ je serbska wosebitosć a poćahuje so jenož na nju. Wot časa Jana Leisentritta bě tachant (dekan) kapitla swj. Pětra najwyša cyrkwinska awtorita Łužicy, a po nim tež kóždy jeho naslědnik, postajeny a wobkrućeny přez krajneho knjeza (čěskeho krala) a bamža. To so přiběrajcy pomjeńšowaše, poćahujo so na cyrkwinsko-prawnisku kompetencu ze spočatkom Třicećilětneje wójny a bu dale a bóle wobtřihowane, wosta pak hišće hač do kónca 18. lětstotka žórło stajnych rozestajenjow mjez tachantstwom a protestantami. Budyska měšćanska němska ewangelska wosada reklamowaše samsnu cyrkej jako swoju farsku. Zwada skónči so srjedź 19. lětstotka ze zrěčenjom mjez tachantstwom a měšćanskej radu, a prawniskim dźělenjom cyrkwje ...
Europska uniwersita Viadrina pak wjace hač tysac studowacych zhubiłaFrankfurt nad Wódru (RD/SN). Z nimale 5 000 studowacymi je Europska uniwersita Viadrina Frankfurt nad Wódru dźensa do nazymskeho semestra 2021/2022 startowała. Wo tym informowaše prezidentka Viadriny prof. dr. Julia von Blumenthal minjeny štwórtk na nowinarskej konferency. Tež hdyž poslednje zapisanja hišće běža, woznamjenja podata ličba drastiski spad. Dokładnje 6 020 studowacych bě w nazymskim semestrje 2019/ 2020, poslednim do koronapandemije, na Frankfurtskim wysokošulskim kubłanišću zapisanych. Hižo tehdy bě Viadrina wo tójšto wot rekordneje ličby zdalena, docpěteje w lěće 2016 ze 6 716. Přičiny hoberskeho spada nimo korony mjenowali njejsu.
slk_Latn ces_Latn pol_Latn szl_Latn szl_Latn szl_Latn szl_Latn szl_Latn szl_Latn